Sacrosanctae Ecclesiae Dei quae est constructa in nomine summae et individuae Trinitatis, Patris et Filii et Spiritus Sancti, liberantis, salvantis ac vivificantis nos, et specialissime dominae Mariae Dei genitricis, semper Virginis, Mariae, sanctisque (sic) virginis Joannis Evangeliste, et in honore omnium sanctorum in loco qui dicitur Marciniacus, in episcopatu Augustodunensi super fluvium Legerim, ubi dominus Hugo Cluniacensis abbas frater meus preest, constructor et fundator, ego Gofredus, ex his quae videntur esse et non sunt, dignum ducens commemutare (sic) pro his quae non videntur esse et simper (sic) sunt, donno (sic) quaedam de rebus quas de posteritate parentum meorum possideo, Deo et sanctis praescriptis ac inibi servientibus, pro salute animae meae et genitoris mei Dalmacii ac genitricis meae Aremburgis et omnium fidelium qui de eorum stirpe sunt, et de quorum jure aliquanto fuerunt. Hoc est piscarium sive vivarium unum quod dicitur Campus novus vel Camnotum quod est in ripa Ligeris in mandamento castri quod dicitur Sinemurum, non longe ab ipsa Dei ecclesia cui offero, Marciniaco scilicet. Ex integro dono cum beneficiis piscatorum et ipsis piscatoribus, cum consuetudinibus quascumque habet ipse lacus inferius et exterius, et in silvis, et salices qui in eo aut circum ipsum sunt. Dono etiam eidem ecclesiae medietatem illius silvae quae vocatur Craia, quam tunc retinui quando aliam medietatem dedi, ut nunc et deinceps totam et integram locus Marciniacus habeat et possideat in perpetuum cum vicariae quae ad ipsam pertinet et cum consuetudinibus ipsius vicariae et silvae, et cum ipso vicario. Quod si, suadente Diabolo, sive aliquis nostrum qui nunc sumus, sive successorum nostrorum qui post nos futuri sunt, hujus salluberrimae donationis violator extiterit, aut auferre Deo et sanctis ejus, seu famulis et famulabus illius temptaverit, a Dei omnipotentis omniumque sanctorum consortio separatus, cum Juda et Calsifa, cum Datan et Abiron sub aeternae mortis atrocitate damnabitur, nisi satisfaciendo se emendaverit. Laudatores hujus doni et confirmatores sunt hi: domnus Gaufredus princeps hujus doni et eleemosynae auctor cum uxore sua Adeleida; Dalmatius frater ejus; Girardus; Bernardus frater ejus; Artaldus de Barga; Guillelmus; Bernardus praesbiter.